Nafarroako Parlamentuko Eledunen Batzarrak, 2017ko urriaren 23an egindako bilkuran, ondoko adierazpena onetsi zuen:

“1. Nafarroako Parlamentuak bere elkartasuna eta babesa adierazten dizkio Somaliako herriari, eta gogor gaitzesten ditu Muqdisho-n (Somaliako hiriburua) urriaren 14an izandako ekintza terroristak.

2. Nafarroako Parlamentuak, Somaliarentzat latzak diren une hauetan, bere doluminik zintzoena helarazten die biktimei nahiz herrialde horretako herri osoari eta agintariei.

3. Nafarroako Parlamentuak erabat gaitzesten du indarkeria terroristaren edozein molderen jarduna oro, eta giza eskubideen adierazpen unibertsalean jasotzen diren balioen defentsa berresten du”.

Iruñean, 2017ko urriaren 23an

Lehendakaria: Ainhoa Aznárez Igarza